《咏怀 其二》
元代·李延兴

不见严亲面，光阴忽四年。文章多散失，勋业竟流传。

故冢燕城曲，荒祠瘴海边。寒窗读诗处，新废蓼莪篇。

作者简介：元末明初北平人，字继本。李士赡子，少以诗名。顺帝至正十七年进士，授太常奉礼，兼翰林检讨。元末兵乱，隐居不仕。河朔学者多从之，以师道尊于北方。入明，曾出典涞水、永清县学。有《一山文集》。